"Cel mai bine pentru Petre Tobă şi pentru Guvern este ca Petre Tobă să plece", a declarat premierul Dacian Cioloş.

Dacian Cioloş a fost întrebat dacă îi va cere demisia lui Petre Tobă din funcţia de ministru de Interne, în condiţiile în care DNA cere aviz pentru urmărirea penală a acestuia.

„Un lucru e clar, indiferent despre cine ar fi vorba în Guvern, cineva care are semnătura mea pentru a fi numit, trebuie sau să îşi dea demisia sau să îi cer eu demisia, indiferent despre cine e vorba.

Nu înseamnă că e vinovat, justiţia va decide, dar e vorba de moralitate.

În aceste condiţii, cel mai bine pentru el şi Guvern e ca Tobă să plece.

O să aveţi azi informaţii din partea Guvernului”, a declarat Dacian Cioloş.